КОМИ РЕСПУБЛИКАСА СЬÖМ ОВМÖС МИНИСТЕРСТВОЛÖН ТШÖКТÖД

# «Коми Республикаса государственнöй заказчикъяслы тöвар вайöм, уджъяс вöчöм, услугаяс збыльмöдöм вылö заказъяс иналöм дырйи электроннöй формаын восьса аукцион нуöдан регламент вынсьöдöм йылысь

Тöргъяс нуöдöмöн государственнöй заказчикъяслы заказъяс иналöм кузя могъяс збыльмöдöм вылö уполномочитöм органкöд öтувъя уджалан пöрадок серти, мый вынсьöдöма «Коми Республикаса государственнöй могъяс вылö тöвар ньöбöм, уджъяс вöчöм, услугаяс збыльмöдöм бурмöдöм кузя мераяс йылысь» Коми Республикаса Правительстволöн 2005 во öшым тöлысь 26 лунся 332 №-а шуöмöн,

ТШÖКТА:

Вынсьöдны Коми Республикаса государственнöй заказчикъяслы тöвар вайöм, уджъяс вöчöм, услугаяс збыльмöдöм вылö заказъяс иналöм дырйи электроннöй формаын восьса аукцион нуöдан регламент содтöд серти.

Коми Республикаса Юралысьöс

Медводдза вежысь – министр В.М. Гайзер

Сыктывкар

2009 вося кöч тöлысь 7 лун

116 №

2009 во кöч тöлысь 7 лунся 116 №-а

тшöктöд дорö

содтöд

**Коми Республикаса государственнöй заказчикъяслы тöвар вайöм, уджъяс вöчöм, услугаяс збыльмöдöм вылö заказъяс иналöм дырйи электроннöй формаын восьса аукцион нуöдан**

**РЕГЛАМЕНТ**

**I. Панас**

1. Тайö Коми Республикаса государственнöй заказчикъяслы тöвар вайöм, уджъяс вöчöм, услугаяс збыльмöдöм вылö заказъяс иналöм дырйи электроннöй формаын восьса аукцион нуöдан регламентсö (водзö – Регламент) лöсьöдöма «Государственнöй да муниципальнöй могъяслы тöвар вайöм, уджъяс вöчöм, услугаяс збыльмöдöм вылö заказъяс иналöм йылысь» 2005 во сора тöлысь 21 лунся 94-ФЗ №-а Федеральнöй оланпас, «Öтуввезын сайтъясöн вöдитчöм йылысь, кöнi электроннöя нуöдöны восьса аукционъяс, да индöм сайтъясöн вöдитчан технологическöя, уджтасöн, лингвистическöя, правовöя да котыртан средствояс дорö, а сiдзжö электроннöя восьса аукционъяс нуöдöм могмöдысь системаяс дорö корöмъяс йылысь положение вынсьöдöм йылысь» Россия Федерацияса Правительстволöн 2008 во рака тöлысь 17 лунся 179 №-а шуöм серти да урчитö колана процедураяс, кор нуöдöны Коми Республикаса государственнöй заказчикъяслы тöвар вайöм, уджъяс вöчöм, услугаяс збыльмöдöм вылö заказъяс иналöм дырйи электроннöй формаын восьса аукцион, мый могмöдсьö сьöмöн республиканскöй бюджетысь да сьöмöн могмöдан абу бюджетнöй источникъясысь, сы лыдын урчитö заказ иналан участникъясöс регистрируйтан пöрадок да регламентнöй технологическöй костъяс.

2. Восьса аукцион электроннöя нуöдöмöн заказ иналöм йылысь решение примитö заказчик. Государственнöй заказчикъяс мöдöдöны восьса аукцион электроннöя нуöдöм вылö шыöдчöмъяссö Коми Республикаса сьöм овмöс министерствоö Тöргъяс нуöдöмöн государственнöй заказчикъяслы заказъяс иналöм кузя могъяс збыльмöдöм вылö уполномочитöм органкöд öтувъя уджалан пöрадок серти, мый вынсьöдöма «Коми Республикаса государственнöй могъяс вылö тöвар ньöбöм, уджъяс вöчöм, услугаяс збыльмöдöм бурмöдöм кузя мераяс йылысь» Коми Республикаса Правительстволöн 2005 во öшым тöлысь 26 лунся 332 №-а шуöмöн.

3. Тайö Регламентöн абу ладмöдöм юалöмъяссö решайтöны Россия Федерацияса законодательство серти.

4. Тайö Регламентын вöдитчöны татшöм медшöр понятиеясöн:

- Öтуввезын сайт, кöнi электроннöя нуöдсьöны восьса аукционъяс (водзö – Сайт) – [www.rkomi.ru](http://www.rkomi.ru).

- АЦК-ГОСЗАКАЗ база вылын государственнöй закупкаяс котыртан процессöн веськöдлан комплекснöй система (водзö – Система) - программно-аппартанöй комплекс сы вылö, медым могмöдны информационнöя да уджöдны автоматизируйтöмöн, да процедураяс вылö, медым инавны Коми Республикаса государственнöй могъяс вылö тöвар вайöм, уджъяс вöчöм, услугаяс збыльмöдöм вылö заказъяс, сы лыдын электроннöя восьса аукционъяс нуöдöм вылö;

- Системаса оператор – юридическöй кывкутысь, кодi уджалö системаöн, сылöн уджалöм вылö колана уджтас да технологическöя могмöдан средствоясöн;

- Системаын гостевöй зона – Öтуввез сетьын сайтлöн восьса юкöн, кöнi электроннöя нуöдсьö восьса аукцион, кытчö пыртöма Оланпасöн урчитöм став юöр да кытчö позьö пырны сутки чöж кöть мыйта вöдитчысьлы;

- Системалöн уджалан зона – Системалöн регистрируйтöм вöдитчысьлы позяна сайт юкöн, мый сетö позянлун босьтны юöр да вöчны удж лöсялана позяна тшупöд серти;

- Системаöн вöдитчысьяс – тайö Регламент серти регистрируйтöм участвуйтысьяс, кодъяс иналöны заказ.

- система эскöдысь шöрин – заказ иналöмын участвуйтысьясöн электронно-цифрöвöй кырымпас босьтан места.

5. Сайтын электроннöя восьса аукцион нуöдсьö Система отсöгöн.

6. Системаöн уджыс мунö уджалан зонаын вöдитчысьясöн, кодъясöс регистрируйтöма тайö Регламент серти. Регистрируйтöмсянь вöдитчысьлöн лоö право пырны юöрсö Системаö.

7. Авторизация – тöргъясын участуйтысьöн сылöн персональнöй идентификация - логин (системаöн вöдитчысьлöн ним), пароль, ЭЦП ключ сертификат Системалöн интерфейс пыр АС Сайтлöн пöдса юкöнö пыран процедура.

8. Системаын регистрируйтчöм вöдитчысьяслöн эм позянлун пырны Системалöн уджалан зонаö правояс серти, мый урчитö Систмаса оператор став регистрируйтöм вöдитчысьлы. Системалöн уджалан зонаö юöрыс пыртсьö уджалан инструментъяс отсöгöн Системалöн уджалан листъяс вылын, мый тыдалö кыдзи Öтуввез-листбокъяс. Уджалан инструментъяссö петкöдлöма уджалан листъяс вылын иерархическöй тэчасöн, мый артмö юкöдъясысь, юкöдувъясысь, закладкаясысь да командаясысь.

9. Системаса операторöн лоö тöргъяс нуöдöмöн Коми Республикаса государственнöй заказчикъяслы тöвар вайöм, уджъяс вöчöм, услугаяс збыльмöдöм вылö заказъяс иналöм кузя могъяс збыльмöдöм вылö уполномочитöм орган – Коми Республикаса сьöм овмöс министерство, инпас: Сыктывкар, Коммунистическöй ул., 8 керка, телефон (8-8212) 28-45-30, 28-46-34, факс 20-34-99, телетайп: 18-12-82, электроннöй пошта инпас: goszakaz@rkomi.ru, minfin@rkomi.ru.

**II. Заказ иналöм участвуйтысьлöн правомочносьт**

Электроннöя восьса аукцион нуöдöмöн заказ иналöмын участвуйтысьясöн (водзö – Участвуйтысьяс) лоöны йöз, кодъяс кöсйöны кырымавны государственнöй контракт: кöть кутшöм юридическöй кывкутысь организационно-правовöй форма, киын кутан форма, инпас да капитал артман места вылö видзöдтöг либö кöть кутшöм торъя морт, сы лыдын ас вылö уджалысь.

**III. Заказ иналöмын участвуйтысьяс дорö корöмъяс**

Сы могысь, медым кырымавны государственнöй контракт, заказ иналöмын участвуйтысьяслы колö лöсявны татшöм быть корöмъяслы:

1. колö лöсявны заказ иналöмын участвуйтысьяслы Россия Федерацияса законодательстволöн корöмъяслы йöз дорö, кодъяс вайöны тöвар, вöчöны уджъяс, збыльмöдöны услугаяс, мый кутас вузасьны тöргъясын;

2. абу нуöдöма заказ иналöмын участникъясöс – юридическöй кывкутысьясöс ликвидируйтöм либö абу примитöма арбитражнöй ёрдöн заказ иналöмын участвуйтысьясöс – юридическöй кывкутысьясöс, ас вылö уджалысьясöс банкротöн лыддьöм йылысь да конкурс серти производство восьтöм йылысь решение;

3. абу дугöдöма кутшöмкö кад вылö заказ иналöмын участвуйтысьлысь уджсö административнöй право торкалöмъяс йылысь Россия Федерацияса кодексöн артыштöм пöрадок серти, аукционын участвуйтöм вылö шыöдчöмъяс сетан кадпас вылö;

4. заказ иналöмын участвуйтысьлöн абу уджйöзыс арталöм вот, öктас да мукöд быть мынтысьöм кузя став тшупöда бюджетъясö либö государственнöй абу бюджетнöй фондъясö кольöм календарнöй воысь, мый ыджыдджык кызь вит прöчентысь бöръя помасьöм отчётнöй кадысь бухгалтерскöй отчётносьтлöн лыдпасъяс серти заказ иналöмын участвуйтысьлöн активъяс балансöвöй донысь, сэтшöм условие дырйи, кор заказ иналöмын участвуйтысь оз обжалуйт уджйöзсö Россия Федерацияса законодательство серти;

5. абу заказ иналöмын участвуйтысь йылысь юöр лёк поставщикъяс серти реестрын, мый артыштöма «Государственнöй да муниципальнöй могъяс вылö тöвар вайöм, уджъяс вöчöм, услугаяс збыльмöдöм вылö заказъяс иналöм йылысь» 2005 во сора тöлысь 21 лунся 94-ФЗ №-а Федеральнöй оланпасöн.

**IV. Сайтын заказ иналöмын участвуйтысьясöс регистрируйтан пöрадок**

1. Электроннöя восьса аукционын участвуйтысьясöс регистрируйтö Системаса оператор. Регистрируйтöны 6 (квайт) тöлысь вылö.

2. Заказ иналöмын участвуйтысьясöс Системаöн вöдитчысьöн регистрируйтöм могысь колö:

2.1. Гижны да мöдöдны Системаса операторлы Электроннöя восьса аукционын участвуйтысьлысь регистрируйтчан карточка (тайö Регламент дорö 2 №-а содтöд), сыкöд татшöм юöр да документъяс пуктöмöн:

а) заказ иналöмын участвуйтысьлöн сiйöс системаöн вöдитчысьöн регистрируйтöм йылысь шыöдчöм (тайö регламент дорö 1 №-а содтöд);

б) юридическöй кывкутысьяслöн öтувъя государственнöй реестрысь выписка копия (юридическöй кывкутысьяслы), ас вылö уджалысьяслöн öтувъя государственнöй реестрысь выписка копия (ас вылö уджалысьяслы), мый босьтöма а) пунктын индöм заявлениеöн шыöдчан лунöдз квайт тöлысьысь абу водзджык, мортöс эскöдысь документ копияяс (мукöд торъя йöзлы), лöсялана государстволöн законодательство серти (мöд муысь йöзлы) юридическöй кывкутысьöс либö торъя мортöс ас вылö уджалысьöн государствосянь регистрируйтöм йылысь колана ногöн эскöдöмöн роч кыв вылö вуджöдöм документъяс;

в) заказ иналöмын участвуйтысьöс котыртан документ копияяс (юридическöй кывкутысьяслы), мортöс эскöдысь документ копияяс (торъя йöзлы);

г) документ копияяс, кутшöмъяс эскöдöны заказ иналöмын участвуйтысь – юридическöй кывкутысь нимсянь регистрируйтöм босьтöм вылö уджмогъяссö (чинö мортöс индöм либö бöрйöм йылысь решение, мый серти сiйö мортыслöн эм право вöчны удж заказ иналöмын участвуйтысь – юридическöй кывкутысь нимсянь дöверенносьттöг, медым босьтны регистрация (водзö – юрнуöдысь). Сэтшöм случай дырйи, кор заказ иналöмын участвуйтысь нимсянь вöчö уджсö мöд морт, сiдзжö колö сетны заказ иналöмын участвуйтысь нимсянь удж вöчöм вылö дöверенносьт, мый эскöдöма заказ иналöмын сiйö участвуйтысьлöн печатьöн да мый кырымалöма юрнуöдысьöн либö сыöн уполномочитöм мортöн. Сэтшöм случай дырйи, кор индöм дöверенносьтсö кырмалöма мортöн, кодöс уполномочитöма юрнуöдысь, сэки колö сетны документ копия, мый эскöдö сiйö мортыслысь уджмогъяссö;

д) документ копияяс, кутшöмъяс эскöдöны юрнуöдысьлысь уджмогъяссö. Сэтшöм случай дырйи, кор заказ иналöмын участвуйтысь нимсянь вöчö уджсö мöд морт, сiдзжö сетöны дöверенносьтъяс, мый сетöма торъя мортлы либö торъя йöзлы электроннöя восьса аукционын участвуйтöм кузя заказ иналöмын участвуйтысь нимсянь удж вöчöм вылö (сы лыдын восьса аукционын регистрируйтчöм вылö), мый эскöдöма заказ иналöмын участвуйтысьлöн печатьöн да кырымалöма юрнуöдысьöн либö сыöн уполномочитöм мортöн. Сэтшöм случай дырйи, кор сэтшöм дöверенносьтсö кырымалöма мортöн, кодiс уполномочитö юрнуöдысь, сэки колö сетны документ копия, мый эскöдö сiйö мортыслысь уджмогъяссö, мый эскöдöма заказ иналöмын участвуйтысьлöн печатьöн да кырымалöма заказ иналöмын участвуйтысьлöн юрнуöдысьöн.

3. Участвуйтысьöн сетöм документъяс видлалöм помшуöмъяс серти Системаса оператор документъяс воан лунсянь вит уджалан лунöн примитö заказ иналöмын участвуйтысьöс Системаöн вöдитчысьöн регистрируйтöм йылысь либö регистрируйтöмын öткажитöм йылысь решение.

4. Участвуйтысьöс öткажитöны регистрируйтны Системаöн вöдитчысьöн сэтшöм случай дырйи, кор абу сетöма тайö Регламентлöн IV юкöдса 2.1. пунктын артыштöм документъяс либö сiйö документъясын эм заказ иналöмын участвуйтысь йылысь абу збыль юöр, а сiдзжö кор лёк постащикъяс серти реестрын эм сiйö участвуйтысь йылысь юöр, мый артыштöма «Государственнöй да муниципальнöй могъяс вылö тöвар вайöм, уджъяс вöчöм, услугаяс збыльмöдöм вылö заказъяс иналöм йылысь» 2005 во сора тöлысь 21 лунся 94-ФЗ №-а Федеральнöй оланпасöн.

5. Документъяс видлалöм помшуöмъяс бöрын Системаса оператор мöдöдö заказ иналöмын участвуйтысьлы примитöм решение йылысь уведомление (тайö Регламент дорö 3, 4 №-а содтöд).

6. Сэтшöм случай дырйи, кор заказ иналöмын участвуйтысьöс лэдзöма регистрируйтчыны электроннöй тöргъяс системаын, сэки сетсьö системаö пырны позянлун тайö регламентлöн V юкöд серти.

7. Участвуйтысьясöс регистрируйтöны Системаын öтчыдысь да нюжöдны позянлунöн, регистрируйтöм вылö медводза шыöдчöм дырйи юридическöй кывкутысьяслöн öтувъя государственнöй реестрысь выписка либö сiйö выпискалысь нотариальнöя эскöдöм копия (юридическöй кывкутысьлы), ас вылö уджалысьяслöн öтувъя государственнöй ресстрысь выписка либö сiйö выпискалысь нотариальнöй эскöдöм копия (ас вылö уджалысьлы), мортöс эскöдысь документ копияяс (торъя мортлы) сетан кадпассянь квайт тöлысь кольöм бöрын 2 лунысь оз сёрджык либö «электроннöй тöргъяс системаын участвуйтöм» вöдитчöмöн электроннöй цифрöвöй кырымпаслöн ключ сертификатлöн кад помасьöм бöрын, сы вылö видзöдöмöн, мый лоö водзджык.

8. Электроннöя восьса аукционын участвуйтöм вылö Сайтын Участвуйтысьяслысь кадсö урчитöны шыöдчöм кадпассянь да юридическöй кывкутысьяслöн öтувъя государственнöй реестрысь выписка копия (юридическöй кывкутысьлы), ас вылö уджалысьяслöн öтувъя государственнöй ресстрысь выписка копия (ас вылö уджалысьлы), мортöс эскöдысь документ копияяс (торъя мортлы) регистрируйтöм вылö шыöдчöм дырйи сетан кадпассянь квайт тöлысь кольöм бöрын мöд лунöдз, либö «электроннöй тöргъяс системаын участвуйтöм» вöдитчöмöн электроннöй цифрöвöй кырымпаслöн ключ сертификатлöн кад помасьöм бöрын мöд лунöдз, сы вылö видзöдöмöн, мый лоö водзджык.

9. Регистрируйтöмсö нюжöдöны, кор Системаса операторлы сетöма тайö Регламентлöн IV юкöдса 2.1. пунктöн артыштöм документъяс.

10. Сайтын бöръя регистрируйтöм дырйи юридическöй кывкутысьяслöн öтувъя государственнöй реестрысь выписка либö сiйö выпискалысь нотариальнöя эскöдöм копия (юридическöй кывкутысьлы), ас вылö уджалысьяслöн öтувъя государственнöй ресстрысь выписка либö сiйö выпискалысь нотариальнöй эскöдöм копия (ас вылö уджалысьлы), мортöс эскöдысь документ копияяс (торъя мортлы) сетан кадпассянь квайт тöлысь кольöм бöрын, «электроннöй тöргъяс системаын участвуйтöм» вöдитчöмöн электроннöй цифрöвöй кырымпаслöн ключ сертификатлöн кад помасьöм бöрын да абу кö сетöма выль документ пакет, мый артыштöма тайö пöрадокöн, сэки участвуйтысьясöс киритöны Сайтын регистрируйтöмысь да найö оз вермыны участвуйтны электроннöя восьса аукционъясын.

11. Сэтшöм случай дырйи, кор лёк поставщикъяс серти реестрын, мый артыштöма «Государственнöй да муниципальнöй могъяс вылö тöвар вайöм, уджъяс вöчöм, услугаяс збыльмöдöм вылö заказъяс иналöм йылысь» 2005 во сора тöлысь 21 лунся 94-ФЗ №-а Федеральнöй оланпасöн, эм регистрируйтöм участвуйтысь йылысь юöр, сэки регистрируйтöмсö киритöны.

Кор примитöны решение регистрируйтöм киритöм йылысь решение, сэки Участвуйтысьлы письмööн мöдöдöны регистрируйтöм киритöм йылысь уведомление кык уджалан лунöн (тайö Регламент дорö 5 №-а содтöд).

**V. «Госзаказ» АЦК системаын удж дорö регистрируйтöм участвуйтысьясöс лэдзан пöрадок**

1. ЭЦП системаын уджыс мунö КриптоПро 2.0 либö КриптоПро 3.0 криптовайдерöн вöдитчöмöн. Участвуйтысьлöн уджалан местаын колö индыны криптовайдерлысь лöсялана лицензия.

2. ЭЦП сертификат босьтöм могысь колö шыöдчыны система эскöдысь шöринö татшöм инпас серти: Сыктывкар, Комммунистическöй ул., 8 керка. Йитчан телефон (8212) 28-55-94, 21-55-68.

3. Системаöн вöдитчысь ачыс ньöбö да индö криптовайдерсö аслас уджалан местаын да генерируйтö запрос, медым лöсьöдны сертификат «электроннöя тöргъясын участвуйтöм» юкöнöн.

4. Сертификат лöсьöдöм вылö запрос мöдöдсьö эскöдысь шöринö электроннöй пошта пыр татшöм инпас серти: goszakaz@rkomi.ru (8212) 21-55-68.

5. Системаöн вöдитчысь мöдöдö пошта пыр либö ачыс нуö эскöдысь шöринö татшöм документъяс:

- эскöдысь шöринын регистрируйтöм вылö шыöдчöм;

- эскöдысь шöринлöн регламент дорö йитöм йылысь шыöдчöм;

- ЭЦП ключ сертификат лöсьöдöм йылысь шыöдчöм;

- ЭЦП-öн уджалысь кывкутысь мортöс индöм йылысь тшöктöд;

- регистрируйтны лэдзöм йылысь уведомление.

Сетсьöны документъяслöн оригиналъяс, кутшöмъясöс эскöдöма юрнуöдысьлöн кырымпасöн да организациялöн печатьöн.

6. Став колана документсö босьтöмсянь öти уджалан лунысь абу сёрджык эскöдысь шöрин сетö системаöн вöдитчысьлы ЭЦП-лöн восьса ключлысь сертификат электроннöя да бумага вылын.

7. ЭЦП-лöн восьса ключлöн сертификатлысь бумага вылын öти экземляр да электроннöя эскöдысь шöрин сетö системаса операторлы.

8. Вöдитчысьлы восьтöны выль учётнöй гижöд, мый дорö логинöн лоö сылöн нимыс, мый индöма вöдитчысьöн регистрируйтчан карточкаын, а парольöн – участвуйтысьöс регистрируйтны лэдзöм йылысь уведомлениелöн петан номер. Системаö медводдзаысь пыригöн вöдитчысьлы колö вежны парольсö выль вылö. Пароль кузьталы колö лоны 6 символысь оз дженьыдджыкöн, сэтчö колö пыртны лыдпас да торъя символ. Парольлысь вына кадсö урчитöма 6 тöлысьысь абу дырджык. Пароль гижигöн позьö вöчны сöмын 3 öшыбка.

9. Системаöн вöдитчысьяслы – юридическöй либö торъя йöзлы, сы лыдын ас вылö уджалысьяслы, колö видзны да видзны конфиденциальносьт вöдитчысьлысь сгенерируйтöм ним да пароль, а сiдзжö ЭЦП-лысь пöдса ключ.

**VI. Электроннöя восьса аукцион нуöдан пöрадок**

1. Электроннöя восьса аукцион нуöдöм йылысь юöр йылысь пасйöны электроннöя восьса аукцион нуöдан кадпасöдз дас лунысь оз водзджык.

Уполномочитöм органлöн пошта инпас: Сыктывкар, Коммунистическöй ул., 8 керка, телефон (8-8212) 28-45-30, 28-46-34, факс 20-34-99, телетайп: 18-12-82, электроннöй пошта инпас: goszakaz@rkomi.ru, minfin@rkomi.ru.

2. Электроннöя восьса аукционын участвуйтны вермасны сöмын заказ иналöм вылö регистрируйтчöм участвуйтысьяс.

3. Босьтöм идентификация средствояс (вöдитчысьлöн ним, пароль да сертификат) вермöны участвуйтны электроннöя став восьса аукционын регистрируйтiгöн урчитöм кадколастö.

4. Системаын регистрируйтчöм заказ иналöмын участвуйтысь вермас регистрируйтчыны бöрйöм электроннöя восьса аукцион вылын кöть кор заказ иналöмын участвуйтысьöс регистрируйтны заводитчан кадпассянь да кадсянь, мый индöма электроннöя восьса аукцион нуöдöм йылысь юöрын, сайтын авторизуйтчöмöн (ним да пароль индöмöн), да «электроннöй аукционъяс» юкöдын «Регистрация» ссылка активизируйтöмöн. Регистрируйтчигöн участниклы сетсьö кодовöй номер, мый серти сiйö сетö электроннöя восьса аукцион нуöдiгöн контракт дон йылысь вöзйöмъяс.

5. Электроннöя контракт дон йылысь вöзйöмъяссö сетö Системаöн вöдитчысь кöть кор электроннöя восьса аукцион заводитчан кадпас да кад бöрын, мый индöма электроннöя восьса аукцион нуöдöм йылысь юöрын.

6. Электроннöя восьса аукцион нуöдiгöн участникъяслöн эм позянлун унаысь сетны контракт дон йылысь вöзйöмъяс, мый артыштö чинтыны контрактлысь медводдза (медыджыд) донсö, та дырйи «аукцион воськов» оз урчитсьы.

7. Контракт дон йылысь вöзйöмъяс сетсьöны стöча 1 урöдз. Контракт дон йылысь вöзйöмъяссö, мый öткодь контрактлöн медводдза (медыджыд) донкöд да ыджыдджык сыысь, а сiдзжö мый ыджыдджык контракт дон йылысь медбур вöзйöмысь (воöмъясысь медiчöтысь), мый сетöма торъя кадö, оз примитны.

8. Контракт дон йылысь быд вöзйöм, мый сетöны электроннöя восьса аукционын участвуйтысь электроннöя восьса аукцион нуöдiгöн, кырымавсьö электроннöй цифрöвöй кырымпасöн.

9. Система лöсьöдö электроннöя восьса аукционын быд участвуйтысьлы Системаö пыртöм контракт дон йылысь вöзйöм примитöм йылысь уведомление, кытчö колö пасйыны донсö да контракт дон йылысь сiйö вöзйöмсö Системаöн регистрируйтан кадсö. Контракт дон йылысь вöзйöм регистрируйтан кадыс урчитсьö кыдзи контракт дон йылысь вöзйöм системаöн примитан кад.

10. Электроннöя восьса аукцион нуöдны заводитöм да помалöм, контракт дон йылысь вöзйöмъяс воан кад урчитсьö Сайт вылын серверлöн кад серти. Москвалöн кад серти серверлöн кадлы лöсялöм бöрся кывкутö Системаса оператор.

11. Заказ иналöмын участвуйтысьяс кывкутöны Системаын наöн удж бöрся: тöвар вайöм, уджъяс вöчöм, услугаяс збыльмöдöм вылö донъяс кузя вöзйöмъяслöн эм юридическöй вын.

**VII. Регламентнöй технологическöй костъяс нуöдан пöрадок**

1. Техническöй, уджтасын мытшöдъяс либö мукöд мытшöд дырйи, кор торксьö верманлуныс пырны сайтö, Системаса операторлы Сайтö пырöмсянь 2 часысь оз дырджык колö гижны сэтчö, гöгöрвоöдны помкасö, кадпассö да кадсö, мыйла торксьöма Сайтö пырны верманлуныс, Сайтö пырны бöр вермана кадпассö да кадсö, а сiдзжö сувтöдлöм тöргъяс бöр уджавны заводитан кадпассö да кадсö.

2. Системалöн эм технологическöй позянлун регламент серти кад вылö сувтöдлыны электроннöя восьса аукцион да бöр заводитны сiйöс уджöдны. Электроннöя восьса аукцион кад вылö сувтöдлöм дырйи Система блокируйтö участникъясöн донъяс серти вöзйöмъяс пыртöмсö, а сiдзжö видзö кад вылö сувтöдлöм электроннöя восьса аукционлысь юöр. Электроннöя восьса аукцион кад вылö сувтöдöмыс оз вермы лоны 24 часысь дырджык.

Электроннöя восьса аукцион кад вылö сувтöдан кадпас да кад йылысь юöрсö индöны сайтын электроннöя восьса аукцион кад вылö сувтöдлöм бöрын дзик пыр.

3. Электроннöя став восьса аукционсö, мый абу помалöма сiйö уджалан лунся 17-00 часöдз (москвалöн кад), сувтöдлöны мöд уджалан лунся 9-00 часöдз (москвалöн кад).

4. Регламентнöй технологическöй кост нуöдiгöн став юöрыс, мый пыртöма Системаöн вöдитчысьясöн Системаö, оз вежсьы.

1 №-а содтöд

Коми Республикаса

сьöм овмöс министерствоö:

- сянь

Шыöдчöм

Кора регистрируйтны системаöн вöдитчысьöн \_\_\_\_\_\_\_\_\_\_\_\_\_\_\_\_\_\_\_\_\_,

(организациялöн, ас вылö уджалысьлöн ним, торъя мортлöн ОНВ)

медым лэдзны участвуйтны тöргъясын, мый нуöдöны Коми Республикалöн официальнöй сайтын Öтуввез сетьын электроннöя восьса аукционын.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(уполномочитöм петкöдлысьлöн кырымпас) (кырымалысьлöн ОНВ да чин)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(участвуйтысьлöн ним) П.М. (инпас)

2 №-а содтöд

Электроннöя восьса аукционын участвуйтысьлöн регистрируйтчан карточкалöн форма

 (юридическöй кывкутысьлы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(заказ иналöмын участвуйтысьлöн ним)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(О.Н.В., чин)*

кодi уджалö татшöм подув серти\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(доверенносьт, устав)*

эскöдö, мый тöдмасис электроннöя восьса аукционын, мый нуöдсьö www. - \_\_\_\_\_\_\_\_ , сайтын, регистрируйтан да участвуйтан правилöясöн да примитö найöс, да юöртö Системаöн вöдитчысьöн регистрируйтöм вылö татшöм даннöйяс:

|  |  |  |
| --- | --- | --- |
| 1. | Организациялöн тырвыйö да дженьдöдöм ним да сылöн организационно-правовöй форма:(*индыссьö учредитан документъяс серти)* |  |
| 2. | Участвуйтысьлöн инпас (страна, кар, инпас) |  |
| 3. | Заказ иналöмын участвуйтысьлöн пошта инпас (индекс, страна, инпас), телефон, факс, электроннöй пошта инпас |  |
| 4. | Организацияса юрнуöдысь йылысь юöр: |  |
| Чин |  |
| О.Н.В. (тырвыйö) |  |
| Телефон |  |
| 5. | Колана логин |  |

Содтöдъяс: (индыссьö IV юкöдса 2.1. пункт серти регистрируйтчан карточка дорö пуктан юöр да документ лыддьöг).

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 *юрнуöдысьлöн чин (юрнуöдысьлöн кырымпас) (юрнуöдысьлöн О.Н.В.)*

П.М.

Электроннöя восьса аукционын участвуйтысьлöн регистрируйтчан карточкалöн форма

 (торъя мортлы, сы лыдын ас вылö уджалысьлы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(заказ иналöмын участвуйтысьлöн ним)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(О.Н.В., чин)*

кодi уджалö татшöм подув серти\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(доверенносьт, устав)*

эскöдö, мый тöдмасис да примитö электроннöя восьса аукционын регистрируйтан да участвуйтан правилöясöн, мый нуöдсьö www. - \_\_\_\_\_\_\_ , сайтын, да юöртö Системаöн вöдитчысьöн регистрируйтöм вылö татшöм даннöйяс:

|  |  |  |
| --- | --- | --- |
| 1. | Ов, Ним, Вич: |  |
| 2. | Паспорт даннöйяс: |  |
| 3. | Оланiн (индекс, страна, инпас): |  |
| 4. | Йитчан телефон, факс, электроннöй пошта: |  |

Содтöдъяс: (индыссьö IV юкöдса 2.1. пункт серти регистрируйтчан карточка дорö пуктан юöр да документ лыддьöг).

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 *(кырымпас) (О.Н.В.)*

П.М.

3 №-а содтöд

Регистрируйтны лэдзöм йылысь уведомление форма

\_\_\_\_\_\_\_\_\_\_\_\_\_\_\_лунся \_\_\_\_\_\_\_\_\_\_\_\_\_\_\_\_№

**УВЕДОМЛЕНИЕ**

Коми Республикаса сьöм овмöс министерство сетöм документъяс серти помшуöмъяс вöчöм бöрын юöртö, мый \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_лэдзöма

*(индыссьö Участвуйтысьлöн ним)*

регистрируйтны электроннöя восьса аукционъясын участвуйтöм вылö.

ЭЦП сертификат босьтöм могысь колö мöдöдны пошта пыр либö нуны аслыс эскöдысь шöринö татшöм инпас серти: Сыктывкар, Коммунистическöй ул., 8 керка татшöм документъяс:

- эскöдысь шöринын регистрируйтöм вылö шыöдчöм;

- эскöдысь шöринлöн регламентö индöм йылысь шыöдчöм;

- ЭЦП восьса ключ лöсьöдöм вылö шыöдчöм;

- ЭЦП-öн удж кузя кывкутысь мортöс индöм йылысь тшöктöд;

- регистрируйтны лэдзöм йылысь уведомление.

Сетсьöны документъяслöн оригиналъяс, кутшöмъясöс эскöдöма юрнуöдысьлöн кырымпасöн да организациялöн печатьöн.

Примитан часъяс: выльлун – пекнича 10.00-сянь 12.00-öдз, 15-сянь 16.00-öдз.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 *чин (кырымпас) (О.Н.В.)*

4 №-а содтöд

Регистрируйтны лэдзöмын öткажитöм йылысь уведомление форма

\_\_\_\_\_\_\_\_\_\_\_\_\_\_\_лунся \_\_\_\_\_\_\_\_\_\_\_\_\_\_\_\_№

**УВЕДОМЛЕНИЕ**

Коми Республикаса сьöм овмöс министерство сетöм документъяс серти помшуöмъяс вöчöм бöрын юöртö, мый

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(индыссьö Участвуйтысьлöн ним)*

öткажитöма регистрируйтны электроннöя восьса аукционын участвуйтöм вылö татшöм подув серти:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*индыссьö öткажитан подув)*

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 *чин (кырымпас) (О.Н.В.)*

5 №-а содтöд

Регистрируйтöм киритöм йылысь уведомление форма

\_\_\_\_\_\_\_\_\_\_\_\_\_\_\_лунся \_\_\_\_\_\_\_\_\_\_\_\_\_\_\_\_№

**УВЕДОМЛЕНИЕ**

Коми Республикаса сьöм овмöс министерство юöртö Тiянöс сы йылысь, мый регистрируйтöм киритсьö \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(индыссьö Участвуйтысьлöн ним)*

сы вöсна мый эм юöр лёк поставщикъяс серти реестрын, мый артыштöма «Государственнöй да муниципальнöй могъяс вылö тöвар вайöм, уджъяс вöчöм, услугаяс збыльмöдöм вылö заказъяс иналöм йылысь» 2005 во сора тöлысь 21 лунся 94-ФЗ №-а Федеральнöй оланпасöн, со мый йылысь

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(индыссьö участвуйтысьлöн ним)*

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 *чин (кырымпас) (О.Н.В.)*

Вуджöдiс Кузнецова Н.А., 22 413 пас